Diari Oficial de la Generalitat Valenciana


Sumari del DOGV 6370, del 06-10-2010 (2010/10144)

Aprovació definitiva de la modificació puntual número 4 del Pla General d'Ordenació Urbana.
-------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10794


Data del document
:   27-09-2010

Organisme emissor
:   Ajuntament de Biar

Tipus de document
:   Anunci

Descriptors 

:   * Biar
    * administració local
    * pla d'urbanisme

Aprovació definitiva de la modificació puntual número 4 del Pla General d'Ordenació Urbana. [2010/10450]  
L'Ajuntament de Biar, en la sessió ordinària celebrada el dia 23 de setembre de 2010, va acordar:   
Primer  
Desestimar les al·legacions presentades durant la fase d'informació pública de la modificació puntual número 4 del Pla General d'Ordenació Urbana de Biar, de conformitat amb els informes del Departament d'Urbanisme i de Secretaria, i per les raons que es detallen en el corresponent acord.   
Segon  
Aprovar definitivament la modificació puntual número 4 del Pla General d'Ordenació Urbana de Biar, amb les modificacions incorporades en l'aprovació provisional, segons el següent detall:   
«Article 9.9. Usos, activitats i aprofitaments permesos.   
En sòl rústic o no urbanitzable comú podran realitzar els usos, activitats i aprofitaments següents:   
1. Les obres i instal·lacions requerides per les infraestructures i els serveis públics estatals, autonòmics o locals que necessiten localitzar o discórreguen per aquest sòl, seguint el procediment previst per l'article 29 de la Llei 10/2004, sobre Sòl No Urbanitzable de la Comunitat Valenciana.   
2. Habitatge aïllat i familiar, quan no hi haja la possibilitat de la formació de nucli de població.   
3. Amb les limitacions que assenyala aquest pla, amb l'obtenció de la preceptiva autorització prèvia de la conselleria competent en matèria d'agricultura, ramaderia, caça i activitat forestal, que serà demanada a través de l'Ajuntament per l'interessat, i una vegada concedida la llicència municipal per a l'edificació, les construccions destinades als usos o aprofitaments següents:   
a) Magatzem vinculat a l'activitat agrícola, ramadera o forestal.   
b) Hivernacles, vivers, granges i altres instal·lacions similars que siguen necessàries per a l'explotació agrícola, ramadera, forestal o cinegètica o per a la conservació del medi natural.   
4. Mitjançant la seua declaració d'interès comunitari i amb la llicència urbanística prèvia, les construccions i els usos o aprofitaments següents:   
a) Activitats mineres, extractives i generació d'energies renovables.   
b) Activitats turístiques, esportives, recreatives, d'oci i esplai i terciàries.   
c) Activitats terciàries i industrials d'especial importància.   
d) Gasolineres i activitats de serveis vinculades funcionalment a les carreteres.   
Article 9.11. Declaració d'interès comunitari.   
1. Les activitats assenyalades anteriorment que necessiten la declaració del seu interès comunitari, mitjançant el procediment ordinari, estaran subjectes a la regulació que estableix el capítol II pels articles 33 i següents de la Llei 10/2004, sobre Sòl No Urbanitzable de la Comunitat Valenciana .   
Els usos i aprofitaments en sòl no urbanitzable comú que siguen objecte d'assignació mitjançant plans especials no requeriran la posterior declaració d'interès comunitari.   
2. Per l'atribució dels usos o aprofitaments que comporta la declaració d'interès comunitari, la decisió correspon a l'administració de la Generalitat, serà requisit imprescindible la tramitació a Ajuntament de l'instrument d'intervenció administrativa ambiental en les activitats subjectes a aquesta.   
En qualsevol cas, una vegada declarat l'interès comunitari i obtingut el instrument d'intervenció administrativa ambiental corresponent, serà necessària l'obtenció de la corresponent llicència municipal per poder iniciar les obres previstes.   
Article 9.15. Explotació de pedreres i extracció d'àrids o terres.   
A) Explotació de pedreres, extracció d'àrids i de terra   
1. Es consideren àrees extractives aquells sòls en els quals temporalment es realitzen activitats d'extracció de terres, àrids o qualsevol tipus de roca. Aquestes activitats sempre tenen caràcter provisional i temporal.   
2. L'explotació de pedreres i l'extracció d'àrids o de terres podrà ser autoritzada sempre que complisca les següents condicions:   
a) Les que es deriven de la legislació minera.   
b) Declaració d'impacte ambiental favorable.   
c) Informe ambiental favorable de la Comissió Territorial d'Anàlisi Ambiental Integrada.   
d) Compromís del titular de l'explotació de realitzar els treballs de restauració que s'exigeixen en les autoritzacions mineres o d'activitats qualificades i declaració d'impacte ambiental, amb prestació de les garanties que siguen necessàries.   
3. La llicència municipal s'atorgarà sempre amb subjecció a les condicions establides en les autoritzacions i declaració esmentades i al compliment dels requisits mínims següents:   
a) El respecte a les condicions paisatgístiques del terme municipal.   
b) La conservació de l'arbrat.   
c) No desviació, disminució o contaminació dels corrents d'aigües superficials o subterrànies.   
d) Restauració ambiental i paisatgística posterior al cessament de l'explotació.   
4. La sol·licitud de l'instrument d'intervenció administrativa ambiental concretarà necessàriament els següents punts:   
a) Memòria sobre l'abast de les activitats que es pretenen realitzar, amb la indicació específica de les excavacions o terraplens previstos, la durada aproximada de l'explotació i el compliment de les condicions i requisits a què es refereix l'article anterior.   
b) Menció específica de les precaucions adoptades per a no afectar la conformació del paisatge.   
c) Testimoni fefaent del títol de propietat del terreny on es vol fer l'extracció. Si el sol·licitant del permís no és el propietari, a més presentarà el corresponent permís del titular.   
d) Descripció de les operacions d'extracció amb els perfils corresponents. S'haurà exposar també l'estat en què quedarà el terreny un cop efectuada l'extracció i les operacions que el sol·licitant de la llicència es compromet a realitzar per reintegrar els sòls afectats al seu entorn paisatgístic.   
e) Garanties de caràcter patrimonial respecte al que preveu el paràgraf anterior.   
5. L'Ajuntament podrà denegar l'Instrument d'intervenció administrativa ambiental tot i el compliment de tots els punts anteriors quan considere que la realització de les activitats extractives puga afectar la morfologia, el paisatge i l'ambient del lloc.   
6. Quan per a la restitució de les condicions naturals siga necessària la repoblació d'arbres, s'imposarà al titular de la llicència l'obligació d'efectuar amb arbres de l'espècie preexistent i tenir cura de la plantació fins que haja arrelat i puga desenvolupar-se de forma natural.   
B) Generació d'energia fotovoltaica.   
1. Les instal·lacions de ús exclusiu en la parcel·la generadores d'energia solar fotovoltaica estaran subjectes a les següents determinacions:   
- Parcel·la mínima 10.000 m.².   
- Ocupació màxima del 50% per a la instal·lació fotovoltaica i d'altres construccions vinculades a l'activitat i que fossen necessàries.   
- Reculades mínims de 10 m a la vora del camí públic de la instal·lació en aquells casos d'instal·lacions amb una alçada inferior a 2 m a la resta de vies, fins i tot camins ramaders, la separació mínima a l'aresta exterior de la via serà conformement a l'article 4.13 de les presents normes urbanístiques.   
- S'ha de destinar almenys el 50% de la superfície de la parcel·la al cultiu o arbrat, o, si no n'hi ha, mantenir el seu estat natural. Això és d'especial importància a la banda de reculada, per tal de millorar la integració paisatgística.   
Per l'ocupació de les plaques fotovoltaiques, a efectes de quantificació, es computarà l'àrea definida per l'envoltant de la instal·lació.   
Les instal·lacions s'ubicaran a més de 700 m de sòls protegits pel seu valor ecològic paisatgístic i de 2.000 m del sòl classificat com a urbà i/o urbanitzable.   
Article 17/09. Condicions per la implantació d'activitats turístiques, recreatives, esportives, d'oci i esplai i terciàries en general.   
1. La realització de construccions i instal·lacions de tot tipus destinades a activitats turístiques, esportives, d'oci i esplai o terciàries, requerirà la consideració, per l'òrgan autonòmic competent per a això, del seu interès comunitari. Per a això haurà de complir el que estableix la Llei 10/2004 o legislació vigent en cada moment i a l'estipulat en aquestes normes.   
2. Les condicions de l'edificació que es permeta per a les actuacions indicades en l'article 25 de la Llei 10/2004 seran, a més de les imposades per la seua regulació específica, les següents:   
A) Hotel i assimilats:   
· Parcel·la mínima de dues hectàrees.   
· Alçada màxima de tres plantes i 10 metres.   
· Ocupació per les edificacions del 2% del total de la parcel·la.   
· Resta de condicions exigides per habitatge familiar.   
B) Casa rural (Decret 188/2005, de 2 de desembre, regulador de l'allotjament turístic rural a l'interior de la Comunitat Valenciana).   
· Parcel·la mínima d'una hectàrea.   
· Han de disposar d'accés per a vehicles.   
· Les edificacions no es trobaran situades a una distància inferior a un quilòmetre respecte a abocadors o altres factors de contaminació ambiental.   
· No serà necessari que l'emplaçament diste més de cinc quilòmetres de sòl classificat com a urbà o urbanitzable.   
· Resta de condicions exigides per habitatge familiar.   
C) Centres recreatius, esportius i de lleure:   
· Parcel·la mínima de dues hectàrees.   
· Ocupació per les edificacions del 2% del total de la parcel·la.   
· Resta de condicions exigides per habitatge familiar.   
D) Campaments de turisme o similars:   
· Les mateixes condicions exigides per a l'apartat C).   
E) Tallers, restauració, artesania i productes de la comarca:   
· Les mateixes condicions exigides per habitatge familiar.   
F) Activitats culturals, assistencials, religioses, sanitàries, científiques, serveis funeraris i cementiri:   
· Les que determine la regulació sectorial. Quan aquesta no existisca s'exigiran les mateixes condicions establides per habitatge familiar.   
G) Dipòsits:   
· Les mateixes condicions exigides per als apartats C) i D), excepte quan es tracte de dipòsits de xarxes i subministraments de serveis públics, que es regiran pel que assenyala la lletra H.   
H) Xarxes de subministraments i comunicacions:   
· Serà aplicable la regulació sectorial aplicable en cada cas.   
3. Quan la implantació d'actuacions abans esmentades suposen la recuperació i/o rehabilitació del patrimoni edificat, podrà eximir-se de les condicions destacades anteriorment».   
Tercer  
Publicar aquest acord en el Butlletí Oficial de la Província d'Alacant i una ressenya en el Diari Oficial de la Comunitat Valenciana i en un periòdic d'àmplia difusió a la localitat.   
Quart  
Comunicar el contingut del present acord als interessats que hagen presentat al·legacions.   
Cinqué  
Facultar la batlessa per a l'execució del present acord.   
La qual cosa es fa pública de conformitat amb el que disposen els articles 104, 107 i cc. de la Llei 16/2005, de 30 de desembre, Urbanística Valenciana. En contenir documents amb eficàcia normativa, l'entrada en vigor i executivitat es produirà als 15 dies de la publicació de l'acord aprovatori. Contra aquest acord, que posa fi a la via administrativa, podrà interposar un recurs contenciós en el termini de dos mesos davant del Tribunal Superior de Justícia de la Comunitat Valenciana, Sala Contenciosa Administrativa, sense perjudici d'interposar qualsevol altre recurs que s'estime pertinent segons dret.   
Biar, 27 de setembre de 2010.- La batlessa: Magdalena Martínez Martínez.